Clocolan boere meer paraat na aanval | Die Vryburger
Clocolan boere meer paraat na aanval
Boere is na dese meer paraat as voorheen na 'n onlangse aanval op 'n boer en sy gesin in die Clocolan-omgewing.
Só het die voorsitter van die plaaslike landbouvereniging, Hennie Vermaak, gereageer nadat die Du Rand-gesin in hul plaashuis aangehou, vasgebind en beroof is.
Vier van die aanvallers, waarvan twee gewapen was, het Carl du Randt, sy vrou, Lydia en hul agtjarige seun, Carl, ingewag terwyl die ander drie buite gewag het. Geld en 'n jaggeweer is uit die kluis gesteel en huisware is gebuit.
Carl (jr.) kon daarin slaag om homself los te wikkel en het hulp oor 'n tweerigtingradio ontbied.
Die sewe rowers het met Du Randt se Nissan-bakkie ontvlug en van die boere wat op die noodroep gereageer het, het hulle teëgekom.
Die bende het die bakkie gelos en weggehardloop. Hulle het vermoedelik deur die leë Caledonrivier na Lesotho ontsnap.
Vermaak het gemaan dat mense daadwerklik moet optree om hulle eie veiligheid te verskerp deur meer van nut vir mekaar te wees.
One thought on "Clocolan boere meer paraat na aanval"
dr Sakkie van der Merwe July 22, 2016 at 12:12 pm
Hierdie en soorgelyke gevalle is 'n waarskuwing vir elke draer van 'n wit vel, nie net op plase nie maar oral in die bose reenboogland. Hul kies hul tyd en plek ons moet bedagsaam wees te alle tye.